Liis Kolle

Liis Kolle (sündinud 29. juulil 1971 Tallinnas) on eesti ooperilavastaja ning muusika- ja teatriajakirjanik. Ta lõpetas 1989. aastal Tallinna Muusikakeskkooli koorijuhtimise erialal (õpetaja Anneli Mäeots), õppis aastatel 1990–1999 Tartu Ülikoolis magistriõppes teatriteadust ja samal ajal aastatel 1993–1994 Helsingi Ülikoolis vahetusüliõpilasena teatri- ja kirjandusteaduse erialal, 1995–1997 Viljandi Kultuurikolledžis teatrikunsti ja kirikumuusika erialal ning 1999–2005 Berliinis Hanns Eisleri Kõrgemas Muusikakoolis (Hochschule für Musik „Hanns Eisler”) muusikateatri režii erialal. Täiendanud end aastatel 2000–2002 Berliinis ja Hamburgis Peter Konwitschny meistrikursustel. 2013. aastal läbis ta kultuurikorralduse kursuse cimdata Meediaakadeemias Berliinis. Aastatel 1994–1995 töötas Liis kolle Postimehes ajakirjanikuna ja 1998. aastal Sirbis teatritoimetajana. Ta on avaldanud teatri- ja muusikateemalisi artikleid muu hulgas ka ajakirjades Teater. Muusika. Kino ja Vikerkaar. Olles olnud lavastaja assistent Joachim Herzi („Xerxes”, 1997 Vanemuises), Neeme Kuninga („Don Giovanni”, 1999 Estonias), Stefan Herheimi („Tannhäuser”, 2001), Didier von Orlowski („Così fan tutte”, 2002, mõlemad Austrias Landestheater Linz’is) kõrval, jõudis ta 2002. aastal Berliini muusikakõrgkooli tundengina ka ise ooperi lavastamiseni ja lavastas 2002. aastal Vanemuises Albert Lortzingi ooperi "Salakütt". Ta oli ka Tartu Richard Wagneri Seltsi asutajaliige (1991). Seltsi kontsertidest ja etendustest sai laiemalt tuntuks "Tannhäuseri" kolmanda vaatuse etendamine Toomemäel Tartu toomkiriku varemetes Tartu Akadeemilise Meeskoori osalusel. Aastatel 2007–2011 ja alates 2015. aastast on ta olnud Eesti Muusika- ja Teatriakadeemia ooperistuudio lavastaja. Aastatel 2011–2013 oli ta Eesti Teatri Agentuuri kunstinõukogu liige, aastal 2011 Balti Assamblee 20. aastapäeva gala lavastaja ja projektijuht, 2013 ja 2014 festivali „Ankunft Neue Musik” projektijuht Berliinis, 2014 Konstanzi teatri dramaturg, 2017–2018 Gießeni Linnateatri kommunikatsioonijuht. 2002 Albert Lortzing, “Salakütt”, Vanemuine 2003 lastelavastus Mozarti järgi, “Väike võluflööt”, Tüüringi Liidumaa teater Altenburg-Gera (Saksamaa) 2003 Rossini, “Sevilla habemeajaja”, Vanemuine 2004 Rossini, “Abieluveksel” (diplomilavastus), Hochschule für Musik “Hanns Eisler” Berlin 2004 Rossini, “Sinjoor Bruschino”, Rahvusooper Estonia 2006 Haydn, “Üksik saar”, Nargen Opera / Viinistu Kunstimuuseum 2007 Beethoven, “Fidelio”, Nargen Opera / Viinistu Kunstimuuseum 2007 Yeston, “Fantoom”, Smithbridge Productions / Tallinna Linnahall 2008 lühiooperite õhtu “Opera gets plugged: Dmeeter / Tuleloitsija”, EMTA / Kanuti Gildi SAAL 2008 Kaumann, “Lopi ja Lapi”, Türi kevadfestival 2008 Vihmand, “Armastuse valem”, Rahvusooper Estonia 2010 Ravel, “Laps ja nõidus”, EMTA / Kanuti Gildi SAAL 2010 lühiooperite õhtu “NAINE?!”, Pärnu Ooper / Vanalinna kooli õu 2011 Händel, “Rinaldo”, EMTA / Mustpeade maja 2014 tantsulavastus “Spiegel im Spiegel” (dramaturg), Konstanzi Linnateater (Saksamaa) 2016 B. Blacher / W. Egk, “Abstraktne ooper”, EMTA kammersaal 2016 Ardo Ran Varres / Artur Alliksaar, “Käidi ja külvati varjude seemneid, sest valgus hakkas võrsuma”, Eesti Muusika Päevad / Viimsi Black Box Studio 2017 Barber, “Anthony and Cleopatra”, EMTA ooperistuudio 2018 Hosokawa, “Renka” & “Hanjo”, EMTA ooperistuudio 2020 Liis Kolle, “Varjuring. Õhtu Aino Tammega”, Särevi Teatrituba 2020 Boris Blacher, “Abstraktne ooper nr 1”, Eesti Muusika- ja Teatriakadeemia müriaadFESTi raames EMTA kontserdi- ja teatrimaja Black boksis 2022 Liis Kolle, "Orpheus põrgus", Rahvusooper Estonia Liis Kolle. Eesti Lavastajate ja Dramaturgide Liidu veebisait. Hanson, Raimu. Vanemuise uue hooaja avab tudengi lavastus. Tartu Postimees, 4. september 2002.